stanford-oval/wikipedia huggingface dataset:
SKDL:n Lapin piirijärjestö
Puheenjohtajat

August Hartikainen 1945–194x
Frans Takala 194x–1947
Matti Aitto-oja 1947–194x
Väinö Ruonala 194x–195x
Erkki Jääskeläinen 19xx–196x
Aarne Tervonen 196x–19xx
Piirisihteerit

Eino Tainio 1945
Niilo Nikkilä 1945
Hannes Pulkka 194x
Kauko Kilpelä 194x–1952
Into Kangas 1952–19xx
Hintz

Hintz on sukunimi, joka on muun muassa seuraavilla henkilöillä:
Miiko Hintz (s. 1992), suomalainen jääkiekkoilija
Roope Hintz (s. 1996), suomalainen jääkiekkoilija
Viktor Hintz (1888–1972), suomalainen kansanedustaja (RKP)
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hindustan (sanomalehti)

| Hindustan> दैनिक हिन्दुस्तान |
| --- | --- |
Lehtityyppi:  sanomalehti
Kustantaja:  Hindustan Media Ventures Ltd/ HT Media
Levikki:  2,611 milj. (7-12/2016)
Perustettu:  12.4.1936
Kotikunta:  New Delhi
Kotimaa:   Intia
Sivukoko:  broadsheet
Ilmestymistiheys:  päivittäin
Kieli:  hindi
Aiheesta muualla
Kotisivu
Hindustan Dainik (hindiksi दैनिक हिन्दुस्तान) tai Hindustan on Intiassa päivittäin julkaistava hindinkielinen sanomalehti. Se luokiteltiin heinä-joulukuun 2016 levikkitutkimuksessa Intian viidenneksi laajalevikkisimmäksi sanomalehdeksi keskimäärin 2,611 miljoonan numeron päivittäisellä levikillään. Lehden kustantaja on Hindustan Media Ventures Ltd, joka on HT Median tytäryhtiö. Emoyhtiö HT Media julkaisee myös englanninkielisiä Hindustan Times ja Mint lehtiä.
Aiheesta muualla

Sanomalehden verkkosivusto (hindiksi) (livehindustan.com)
Simeon I Suuri

Simeon I Suuri vanhassa käsikirjoituksessa
Simeon I Suuri (bulg. Симеон I Велики) oli Bulgarian tsaari vuosina 893–927. Simeon voitti useita sotia Bysanttia, unkarilaisia ja serbejä vastaan, mikä johti ennen näkemättömään alueelliseen laajentumiseen. Hänen hallintoaikanaan Bulgaria ulottui Aigeianmereltä Mustallemerelle ja Bulgarian patriarkaatti irtautui niin sanotuista vanhoista patriarkaateista.
Nuoruus

Simeon syntyi vuonna 864 Boris I:n kolmantena poikana. Boris lähetti poikansa Konstantinopolin yliopistoon opiskelemaan teologiaa. Hän palasi Bulgariaan vuonna 888 ja asettui luostariin, jossa hän käänsi uskonnollisia tekstejä kreikasta kirkkoslaaviksi. Sillä välin hänen veljensä Vladimir Rassate nousi valtaistuimelle ja yritti käännyttää kansan takaisin pakanuuteen, minkä johdosta Boris vangitsi hänet ja nimitti Simeonin uudeksi hallitsijaksi. Samaan aikaan pääkaupunki siirrettiin Preslavista Pliskaan, ja bulgariasta tuli ainoa virallinen kieli.
Tsaarina

Suhteet Bysanttiin huonontuivat keisari Leo VI:n siirrettyä bulgarialaisten käyttämän markkinapaikan Konstantinopolista Thessalonikiin, jossa heitä verotettiin raskaammin. Vuonna 894 Simeon hyökkäsi Makedoniaan ja otti useita panttivankeja. Hän joutui kuitenkin perääntymään ja lähettämään joukkoja pohjoisesta hyökänneitä unkarilaisia vastaan, jotka olivat liittoutuneet Bysantin kanssa. Simeon solmi aselevon Bysantin kanssa vuonna 895.
Kesällä 896 Simeon hyökkäsi Konstantinopolia kohti ja voitti Bysantin joukot Bulgarofygonin taistelussa. Sota päättyi rauhansopimukseen, joka kesti muodollisesti vuoteen 912, jolloin Leo VI kuoli.
Wikimedia Commonsissa on kuvia tai muita tiedostoja aiheesta .
Hintsanen

Hintsanen on seuraavien suomalaisten henkilöiden sukunimi:
Juhana Hintsanen (1945–2013), oikeustieteen kandidaatti ja suomentaja
Mirka Hintsanen (s. 1976), psykologian professori
Pentti Hintsanen (s. 1932), insinööri ja yritysjohtaja, teollisuusneuvos
Sami Hintsanen (s. 1972), muusikko ja näyttelijä
Timo Hintsanen (s. 1959), arkkitehti, Turun kaupungin kaupunkisuunnittelujohtaja, koripalloilija
Screaming Trees

| Screaming Trees |
| --- | --- |

Tiedot
Toiminnassa:  1984–2000
Tyylilaji:  grunge   alternative rock   Neo-Psychedelia
Kotipaikka:  Ellensburg, Washington, Yhdysvallat
Entiset jäsenet:  Mark Lanegan, laulu   Mark Pickerel, rummut (1984–1991)  Barrett Martin, rummut (1991–2000)  Gary Lee Conner, kitara   Van Conner, basso  
Levy-yhtiö:  Sub Pop   Epic Records   Velvetone Records   SST Records  
Infobox OKNimi-testi OK: 
Screaming Trees oli yhdysvaltalainen grunge-yhtye. Se perustettiin vuonna 1984 Ellensburgissa, Washingtonissa. Yhtye ei koskaan saavuttanut samanlaista supertähteyttä kuin eräät muut grunge-kokoonpanot, kuten Nirvana ja Soundgarden. Screaming Trees hajosi viimeistä levyään Dust seuranneen kiertueen jälkeen vuonna 1996.
Screaming Trees vieraili Suomessa kerran, Helsingin Tavastialla Alice in Chainsin lämmittelijänä keväällä 1993.
Historia > 1984–1986: Perustaminen

Veljekset Van ja Gary Lee Conner perustivat Screaming Treesin Mark Laneganin kanssa vuonna 1984. Lanegan ja Connerin veljekset kasvoivat Washingtonin Ellensburgissa, pienessä collegekaupungissa noin 90 mailia Seattlesta.
Kolmikko uskoi olevansa high schoolinsa ainoat nuoret, jotka kuuntelivat punkia, garage rockia ja itsenäistä musiikkia, joten he tukeutuivat toisiinsa. Kun Lanegan oli Connereiden kanssa erotettu koulusta, hän otti yhteyttä Vaniin vuosia myöhemmin. Van oli siinä vaiheessa perustanut yhtyeen laulaja Mark Pickerelin kanssa; pari oli vähän aikaa sitten heittänyt Lee Connerin ulos bändistä ja kutsui Laneganin tämän tilalle rumpuihin. Lopulta Lee palasi yhtyeeseen, ja he päätyivät kokoonpanoon, jossa Lee oli kitarassa, Van bassossa, Mark rummuissa ja Mark lauloi.
Screaming Trees nauhoitti ensimmäisen demonauhansa vuonna 1985, vain muutama kuukausi sen perustamisen jälkeen. Heidän tuottajansa, Steve Fisk, onnistui vakuuttamaan Creative Fire Studiosin johtajat julkaisemaan Screaming Treesin albumi. Tulos, Clairvoyance, ilmestyi Velvetone Recordsilla vuonna 1986.
Kokoonpano

Mark Lanegan – laulu
Mark Pickerel – rummut (1984–1991)
Barrett Martin – rummut (1991–2000)
Gary Lee Conner – kitarat
Van Conner – basso
Diskografia > Studioalbumit

(1986) Clairvoyance (Velvetone)
(1987) Even If and Especially When (SST)
(1988) Invisible Lantern (SST)
(1989) Buzz Factory (SST)
(1991) Uncle Anesthesia (Epic)
(1992) Sweet Oblivion (Epic)
(1996) Dust (Epic)
(2011) Last Words: The Final Recordings (Sunyata)
Diskografia > EP:t

(1988) Beat Happening/Screaming Trees (Homestead)
(1988) Other Worlds SST äänitetty vuonna 1985 Velvetonelle
(1990) Change Has Come (Sub Pop)
(1991) Something about today (EP) (Epic)
(1992) Winter Songs Four Track (Epic)
Diskografia > Kokoelmat

(1990) Anthology: SST Years 1985-1989 (SST)
(2001) Nearly Lost You (Sony)
(2005) Ocean of Confusion: Songs of Screaming Trees 1989-1996 (Epic)
Diskografia > Singlet

(1991) Bed of Roses (Epic)
(1992) Dollar Bill (Epic)
(1993) Nearly Lost You (Epic)
(1993) Shadow of the Season (Epic)
(1993) Butterfly (Epic)
(1993) Nearly Lost You (Epic)
(1996) All I Know (Epic)
(1996) Sworn & Broken (Epic)
(1996) Dying Days (Epic)
Horišni Plavni

| Horišni Plavni Горішні Плавні, Комсомольськ |
| --- | --- |
 lippu:  vaakuna
 Horišni Plavni
 Koordinaatit: 49.0080°N, 33.6299°E 
Valtio:   Ukraina
Alue:  Pultavan alue
Piiri:  Krementšukin piiri
Pinta-ala:  
 – Kokonaispinta-ala:  163 km²
Väkiluku (2013)  ():  51 730
Aikavyöhyke:  UTC+2
 – Kesäaika:  UTC+3
 
 www.komsomolsk.org.ua 
Infobox OKVirheellinen NIMI-arvo: 
Horišni Plavni (ukr. Горішні Плавні; aiemmin ukr. Комсомольськ, Komsomolsk) on kaupunki Pultavan alueella, Ukrainassa. Kaupunki on heinäkuusta 2020 lähtien ollut osa Krementšukin piiriä. Sitä ennen Horišni Plavni oli suoraan Pultavan alueen alainen paikallishallinnollinen yksikkö piirien tapaan. Horišni Plavniin kaupunkialueen asukasluku on runsas 51 000 (2013).
Kaupunki sijaitsee Dneprin ja Pselin yhtymäkohdassa. Se perustettiin vuonna 1960. Kaupungin keskeinen työnantaja on nykyisin sveitsiläis-ukrainalainen Ferrexpo (juridisena kotipaikkanaan Lontoo), jolla on rautamalmia tuottavia avokaivoksia ja rikastamoja kaupungissa. Aiemmin tämä kaivos tunnettiin Pultavan kaivoskombinaattina.
Kaupungin keskeisen työllistäjän, Ferrexpon ylläpitämä museo Horišni Plavniissa.
Aiheesta muualla

Kuvia tai muita tiedostoja aiheesta Horišni Plavni Wikimedia Commonsissa
Ferrexpo: Mining (Arkistoitu – Internet Archive) (englanniksi) (ferrexpo.com)
Hämeenlinnan Sokos

Sokoksen alkuperäinen rakennus Raatihuoneenkadun puolelta
Hämeenlinnan Sokos oli Hämeenlinnan keskustassa, kauppakeskus Linnassa toiminut muoti- ja kauneustuotteisiin keskittynyt Sokos-tavaratalo. Tavaratalo perustettiin 1970-luvulla omaan rakennukseensa, joka liitettiin vuonna 1998 osaksi kauppakeskus Linnaa. Osuuskauppa Hämeenmaa lopetti tavaratalon syksyllä 2014, kun kauppakeskus Goodman avattiin. Alun perin Sokoksen piti siirtyä Goodmanin tiloihin, mutta tilanteen muutti S-ryhmän päätös tuoda Suomeen brittiläinen Marks & Spencer -ketju. Sokos oli ehtinyt toimia Hämeenlinnassa yli 40 vuotta.
House (tanssi)

House on yksi katutanssien tyylisuuntauksista, vaikkakin sen alkuperä ei ole kaduilla vaan klubeilla. House tanssissa käytetään housemusiikkia. House on luonteeltaan improvisaatiollista ja korostaa nopeata ja monimutkaista jalkatyötä yhdistettynä sujuvaan vartalon liikkeeseen.
Historia

House itsessään on paljon vanhempi kuin housemusiikki, joka nousi pintaan 1970-luvun lopussa.
Aiheesta muualla

The House Dance Project (Arkistoitu – Internet Archive) (englanniksi)
House History at Homestead (englanniksi)
Horki

| Horki, Gorki (Горкі, Горки) |
| --- | --- |
 vaakuna
 Horki, Gorki
 Koordinaatit: 54°13′08″N, 30°16′40″E 
Valtio:   Valko-Venäjä
Alue:  Mahiljoun alue
Perustettu:  1544 (maininta)
Pinta-ala:  
 – Kokonaispinta-ala:  22 km²
Korkeus:  170–205 m
Väkiluku (2009):  32 777
Aikavyöhyke:  UTC+3
 
 www.gorki.mogilev-region.by 
Infobox OKVirheellinen NIMI-arvo: 
Horki (valkoven. Горкі) eli Gorki (ven. Горки) on pienehkö kaupunki ja hallintopiirin keskus Valko-Venäjän itäosassa Mahiljoun alueella. Kaupungin asukasluku oli vuoden 2009 väestönlaskennassa 32 777, koko hallintopiirin 47 800. Horkista on maanteitse 47 kilometriä luoteessa sijaitsevaan Oršaan ja noin 90 kilometriä lounaassa sijaitsevaan Mahiljoun kaupunkiin. Horkin kaupungin eteläosien halki kulkee rautatie. Kaupungissa toimii myös synoptinen sääasema.
Horki sijaitsee tunnetulla maanviljelusalueella. Vuonna 1840 Horkissa aloitti Venäjän keisarikunnan senaatin asetuksella Gori-Gorkin maanviljelyskoulu. Siitä muodostettiin 1848 maatalousinstituutti, joka oli ensimmäisiä korkeakouluopetusta antaneita oppilaitoksia Valko-Venäjällä. Nykyisin tätä korkeakouluopetusperinnettä jatkaa Valkovenäläinen valtiollinen maatalousakatemia, jossa muun muassa presidentti Aljaksandr Lukašenka on opiskellut.
Maanviljelyksen instituutti Horkissa, piirros 1800-luvun loppupuolelta, ennen vuotta 1884.
Aiheesta muualla

Kuvia tai muita tiedostoja aiheesta Horki Wikimedia Commonsissa
Gorki Dorogami Belarusi (kaupunkiesittely ja kartta) (venäjäksi)
horki.info (Arkisia uutisia Horkin alueelta) (venäjäksi)
Gorkin kantakaupungin kartta (venäjäksi)
WikiMapia karttalinkki Horkiin, kohteiden selitykset pääosin (venäjäksi) tai (englanniksi)
Neuvostoliiton aikaista topografiakarttaa alueesta (venäjäksi)
Valokuvia Radzima.org (englanniksi)
Valokuvia Horkin rakennuksista historiatietoineen (venäjäksi)
Белорусская государственная сельскохозяйственная академия (Maatalousakatemia) (venäjäksi)
Valkovenäläinen sääennuste paikkakunnalle (pogoda.by) (venäjäksi)
Valkovenäläisen Gorkin sääaseman numero 26774 tietoja (englanniksi)
Säätilastoja Gorkin sääasemalta (englanniksi)
I'm a Joker

| I'm a Joker> Kappaleen tiedot |
| --- | --- |
Esittäjä(t):  Anri Jokhadze
Säveltäjä(t):  Rusudan Chkhaidze
Sanoittaja(t):  Bibi Kvachadze
Euroviisutiedot
Vuosi:  2012
Maa:  Georgia
Kieli:  englanti, georgia
Sijoitus semifinaalissa:  14.
Pisteet semifinaalissa:  36
Sanat:  sanoitus
Video:  videolinkki
I'm a Joker on georgialaislaulaja Anri Jokhadzen esittämä kappale, jolla hän edusti Georgiaa vuoden 2012 Eurovision laulukilpailussa. Kappale valittiin Georgian edustuskappaleeksi Georgian euroviisukarsinnassa 19. helmikuuta.
Kappale kilpaili Eurovision laulukilpailun toisessa semifinaalissa 24. toukokuuta. Kappale sijoittui semifinaalin 14:nneksi eikä päässyt finaaliin. Kyseessä oli ensimmäinen kerta, jolloin Goergia karsiutui Eurovision laulukilpailun finaalista.
House Select Committee on Assassinations

House Select Committee on Assassinations oli Yhdysvaltain edustajainhuoneen salamurhakomitea, joka tutki vuosina 1976–1979 sekä presidentti John F. Kennedyn että Martin Luther Kingin salamurhaa. Komitea päätyi siihen, että salamurhien takana oli todennäköisesti salaliitto. Komission tulos julkistettiin 31. joulukuuta 1978, mutta tutkimusaineisto julistettiin salaiseksi vuoteen 2029 asti.
Kennedyn murhaa koskevissa tutkimuksissa todettiin, että ampujia oli suurella todennäköisyydellä kaksi. Yhdysvaltain kansallisen tiedeakatemian vuonna 1982 julkaiseman raportin mukaan HSCA:n akustiikkaan liittyvä johtopäätös on täysin virheellinen, eikä akustinen aineisto raportin mukaan tue oletusta toisen ampujan olemassaolosta.
Komitean jäsenet

Louis Stokes (Ohio), puheenjohtaja
Richardson Preyer (Pohjois-Carolina)
Walter E. Fauntroy (District of Columbia)
Yvonne Brathwaite Burke (Kalifornia)
Christopher Dodd (Connecticut)
Harold Ford, Sr. (Tennessee)
Floyd Fithian (Indiana)
Robert Edgar (Pennsylvania)
Samuel DeVine (Ohio)
Stewart McKinley (Connecticut)
Charles Thone (Nebraska)
Harold Sawyer (Michigan)
Aiheesta muualla

http://www.archives.gov/research/index.html
I'm Still Alive

| I'm Still Alive> Kappaleen tiedot |
| --- | --- |
Esittäjä(t):  TWiiNS
Säveltäjä(t):  Bryan Todd 
Sanoittaja(t):  Bryan Todd, Sandra Nordstrom, Branislav Jancich
Euroviisutiedot
Vuosi:  2011
Maa:  Slovakia
Kieli:  englanti
Sijoitus semifinaalissa:  13.
Pisteet semifinaalissa:  48
Sanat:  sanoitus
Video:  videolinkki
I'm Still Alive on slovakialaisen duon TWiiNSin esittämä kappale, jolla he edustivat Slovakiaa vuoden 2011 Eurovision laulukilpailussa. Kappale valittiin sisäisesti Slovakian edustuskappaleeksi ja ensiesitettiin julkisesti 5. maaliskuuta Miss Universe Slovakia -kilpailussa.
Kappale kilpaili Eurovision laulukilpailun toisessa semifinaalissa 12. toukokuuta. Kappale sijoittui semifinaalin 13:nneksi eikä päässyt finaaliin. Kilpailun jälkeen julkaistujen eriteltyjen tulosten mukaan pelkällä asiantuntijaraatiäänestyksellä kappale olisi sijoittunut semifinaalin yhdeksänneksi ja päässyt finaaliin, mutta pelkällä puhelinäänestyksellä kappale olisi jäänyt semifinaalin 16:nneksi.
Humu

Humu tarkoittaa esimerkiksi:
Huippu-urheilun muutostyöryhmä eli HuMu
VL Humu, suomalainen lentokone
Pamun-Humu, ravikuningas
Martti Humu, Maria Ramstedtin kirjallinen salanimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Humu”, voi hakea sivunnimihaulla, laajalla sivunnimihaulla tai tekstihaulla.
Sanomala

| Sanomala |
| --- | --- |
 Sanomala Martinkyläntien puolelta.
Osoite:  Martinkyläntie 9, 01770 Vantaa
Sijainti:  Vantaa
Koordinaatit:  60°17′13″N, 24°51′18″E
Valmistumisvuosi:  1977 
Suunnittelija:  Kalle Vartola
Julkisivumateriaali:  punatiili
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sanomala on Sanoman sanomalehtipaino Vantaan Martinlaaksossa. Sanomalassa painetaan Helsingin Sanomia, Ilta-Sanomia ja Hufvudstadsbladetia sekä konsernin muita sanomalehtiä. Helsingin Sanomat muodostaa yli kaksi kolmasosaa tuotannosta. Lisäksi Sanomalassa painetaan vähäisiä määriä kokonaan ulkopuolisia lehtiä. Sanomalan painotalo on 5,4 hehtaarin kokoinen. Sanomien lisäksi kiinteistössä toimii nykyisin myös muita graafisen alan yrityksiä.
Helsingin Sanomien painaminen

Painossa painetaan yleensä kolme painosta Helsingin Sanomia päivittäin, joista ensimmäinen kuljetetaan valtaosaan Suomea. Sen painaminen aloitetaan noin kello yhdeksän illalla. Toinen painos jaetaan Uudellamaalla ja kolmas Helsingissä. Mikäli lehteen tulee vielä myöhään illalla muutoksia, kuten eduskuntavaalien tuloksia, saattaa painoksia olla enemmän kuin kolme.
Painokoneet painavat nopeimmillaan noin 50 – 60  000 lehteä tunnissa. Painokoneiden tekninen raja on 86 000 lehteä tunnissa, mutta se on lehtien pakkaajille liian nopea tahti. Toukokuussa 2019 painossa painettiin päivästä riippuen noin 170 – 230  000 lehteä päivässä. Korkeimmillaan painotalossa on painettu yli 500 000 lehteä päivässä.
Kiinteistö

Sanomalan painotalon rakentaminen aloitettiin vuonna 1976 ja se valmistui vuonna 1977. Rakennuksen on suunnitellut arkkitehti Kalle Vartola. Rakennus on kulttuurihistoriallisesti merkittävä ja sen punatiilinen julkisivu Martinkyläntien suuntaan on määrätty säilytettäväksi Vantaan moderni teollinen rakennusperintö -inventoinnissa vuonna 2012.
Tekniikka

Ennen Sanomalan rakentamista Helsingin Sanomat painettiin kohopainotekniikalla Ludviginkadulla. Sanomalan valmistuminen mahdollisti offsetpainotekniikkaan siirtymisen. Ensimmäiset Helsingin Sanomat painettiin Sanomalan painossa 16.11.1977. Vuoteen 2003 käytössä oli Rockwell-yhtiön valmistama Goss Metro painokonelinja. Se koostui seitsemästä painokoneesta, joissa oli yhteensä 52 painoyksikköä.
Vuonna 2003 Sanomalassa otettiin käyttöön uusi Man Roland -painokonelinja "Sanoman". Man Roland -painokonelinja koostuu kahdesta painokoneesta, joissa kummassakin on kuusi painoyksikköä. Käytettävä painomenetelmä on edellisen koneen tavoin coldset offsetpaino. Uudistus mahdollistaa neliväripainatuksen koko lehdessä kun aiemmin osa lehdestä oli teknisten rajoitusten takia painettava mustavalkoisena. Uuden koneen painoyksiköiden rakenteellinen ratkaisu paransi myös neliväripainatuksen laatua. Sateelliittiperiaatteella toteutetuissa painoyksiköissä kaikki neljä päällekkäin tulevaa osaväriä painetaan paperille noin metrin pituisella matkalla. Aiemmassa koneessa neliväripainatus toteutettiin kolmiväriyksiköillä: Paperi kulki pitkän matkan ensimmäisen ja viimeisen värin painamisen välillä, mikä vaikeutti värien kohdistamista.
Sanomalan pienoismalli Sanomalan aulassa
Sanoman-painokonekokonaisuuden toinen ja kolmas painoyksikkö.
Hormuzinsalmi

| Hormuzinsalmi |
| --- | --- |
 Hormuzinsalmi NASA:n satelliittikuvassa. Iranin eteläpuolella olevan Hormuzinsalmen vasemmalla puolella on Persianlahti ja oikealla puolella Omaninlahti, jota kautta pääsee Arabianmerelle
Maantiede
Muut nimet:  تَنگِه هُرمُز‎ /Tangeh-ye Hormoz (arab.) : مَضيق هُرمُز‎ /Maḍīq Hurmuz (pers.)
Sijainti:  Iranin ja Arabian niemimaan välissä; etelässä Omanin Musandamin kuvernoraatti ja Yhdistyneiden arabiemiraattikuntien Ra’s al-Khaiman emiraatti
Merialue:  Persianlahti
Vesialue:  Arabianmeri
Kapein kohta:  54 km
Valtio
Valtio:   Oman  Yhdistyneet arabiemiraatit   Iran
Hormuzinsalmi (persiaksi:تنگه هرمز—Tangeh-ye Hormoz, arabiaksi: مضيق هرمز‎—Maḍīq Hurmuz) on salmi, joka erottaa Persianlahden ja Omaninlahden toisistaan. Kansainvälisen hydrograafisen järjestön merialuejaon mukaan se on osa Persianlahtea. Salmi erottaa Arabian niemimaan muusta Aasiasta. Salmi sijaitsee Iranin ja Omanin, jossain määrin myös Iranin ja Yhdistyneiden arabiemiirikuntien liiton välissä. Salmi on kapeimmillaan noin 54 kilometriä leveä.
Hormuzinsalmen läpi kulkevat Iranista, Irakista ja Kuwaitista sekä muista Persianlahden öljymaista tulevat tankkerit. Salmessa on kaksi tankkereiden kulkukäytävää. Salmen läpi kulkee noin 20 prosenttia maailman öljystä. Liikenne on 15 tankkeria/päivä. Siksi salmi on ollut kriisiaikoina strategisesti tärkeä. Hormuzinsalmen läpi on käyty jo vanhoina Kaksoisvirtainmaan Sumerin sivistyksen aikoina kauppaa. Iran on moneen otteeseen uhannut sulkea Hormuzin salmen, muttei ole tehnyt sitä, osin siitä syystä että sen omatkin öljykuljetukset kulkevat salmen kautta.
Iran Hormuzin salmen vartijana

Hormuzinsalmen pohjoisranta kuuluu Iraniin, kapeimman kohdan eteläranta Omanin Musandamin kuvernoraattiin. Hormuzinsalmi on kapeimmillaan 54 km leveä. Salmi voidaan teoriassa pyrkiä sulkemaan joko kokonaan tai osittain. Täysi sulkeminen estäisi öljykuljetukset salmen kautta, mikä vaikuttaisi paitsi Persianlahden maiden, myös öljyntuojamaiden talouselämään.
Iran on riidellyt vuonna 1992 Arabiemiirikuntien liiton kanssa Abu Musan saaresta, jonka Iran valtasi 1971 kahden muun saaren mukana. Iran uhkasi Hormuzinsalmen sulkemisella useasti 1980-luvulla. Iran viittasi salmen sulkemiseen myös vuonna 1997 ja uudelleen vuonna 2008 vastavetona Iranin ydinkriisin aikana esillä olleelle mahdolliselle Israelin iskulle Iranin ydinlaitoksia vastaan. Iranin uhkaukseen vastattiin esimerkiksi, että maan puuttuminen öljykuljetuksiin tulkitaan Washingtonissa sotatoimena.
Vuonna 2011 Iranin öljytulot olivat aiempaa suuremmat pakotteista huolimatta. Pakotteet kuitenkin heikensivät maan valuuttaa, mikä haittasi merkittävästi tavallisen kansan elämää. Yhdysvaltain ja Iranin välisen kiistan kärjistyessä Iran uhkasi jälleen 2011 lopussa sulkea Hormuzinsalmen.. Syynä oli se, että EU uhkasi Irania öljykaupansaarrolla. Myös Yhdysvallat protestoi salmen sulkemisaikomuksia vastaan. Jännitys Persianlahdella nousi.
Hämeenlinnan nuorisovaltuusto

| Hämeenlinnan nuorisovaltuusto |
| --- | --- |
Toimiala:  Kaupungin vaikuttamistoimielin
Kotipaikka:  Hämeenlinna, Suomi
Jäsenmäärä:  25
Puheenjohtaja:  Riina Nyman
Hallitus (2024):  Jerome Pietilä, Antto Uusi-Illikainen, Topias Paitula, Reino Pulkkinen, Lumia Niemenlinna, Vaula Nurkkala, Eeli Honkanen,  Anna Utriainen,
Infobox OKNimi-testi OK: 
Hämeenlinnan nuorisovaltuusto eli NuVa on 12-18-vuotiaiden hämeenlinnalaisten nuorten muodostama kaupunginhallituksen nimittämä nuorten edunvalvojana ja äänitorvena toimiva vaikuttajaryhmä. Nuorisovaltuustolla on läsnäolo- ja puheoikeus Hämeenlinnan kaupunginvaltuustossa sekä lautakunnissa. Nuorisovaltuusto on kuntalain § 26 edellyttämä toimielin, joka jokaisen kunnan tulee perustaa ja taata sille toimintaedellytykset.
Hämeenlinnan nuorisovaltuusto koostuu nuorista, jotka valitsevat keskuudestaan nuorisovaltuustolle toimihenkilöt ja 8 henkilön hallitus. Ennen vuotta 2017 nuorisovaltuusto toimi nimellä nuorten vaikuttajaryhmä jakautuen neljään erilliseen vaikuttajaryhmään, joista toimintasääntöuudistuksen myötä muotoutui nuorisovaltuuston alueryhmät. Kaudelle 2017-2018 nuorisovaltuusto valitsi puheenjohtajakseen Eero Roslanderin.
Kaudella 2024 Hämeenlinnan Nuorisovaltuustossa on 25 jäsentä ja hallituksessa on 8 jäsentä.
| lautakunnat ja kaupunginvaltuusto | edustajat | varaedustajat |
| --- | --- | --- |
| Kaupunginvaltuusto | Jerome Pietilä Yki Lähteenmäki | Joona Kallio Eeli Honkanen |
| Sivistys- ja hyvinlautakunta | Pinja Ahola Joona Kallio | Antto Uusi-Illikainen Peppi Pekola |
| Kaupunkirakennelautakunta | Aukusti kivinen Anna Utriainen | Antto Uusi-Illikainen Aino Keto |
| Kanta-Hämeen hyvinvointialueen nuorisovaltuusto | Anneli Saari Leevi Paitula | Kustaa Mattson Antto Uusi-Illikainen |